Държавен вестник, бр. 103, 2022 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  103
8. период от годината – дата, от която, 
и дата, до която биологичният РРМ и/или 
РРМ, произведен при преход към биологично 
производство, са на разположение;“
д) в т. 10 думите „писменото доказател- 
ство по чл. 29, ал. 1 от Регламент (ЕО) 
№ 834/2007“ се заменят със „сертификата по 
чл. 35 от Регламент (ЕС) 2018/848“ и накрая 
се добавя „или електронна връзка към него“. 
3. В ал. 3 думите „посевен и/или посадъчен 
материал и/или семена от картофи“ се заменят 
с „биологичен РРМ и/или РРМ, произведен 
при преход към биологично производство“.
4. В ал. 5 абревиатурата „МЗХГ“ се заменя 
с „МЗм“.
§ 35. В чл. 43 се правят следните изменения:
1. Алинея 1 се изменя така:
„(1) Операторът, съответно подизпълните-
лят, който е произвел или предлага на пазара 
биологичен РРМ и/или РРМ, произведен при 
преход към биологично производство, подава 
заявление по образец до компетентното звено 
за включване в базата данни регистъра по 
чл. 42, ал. 1. Образецът се утвърждава със 
заповед на министъра на земеделието и се 
публикува на интернет страницата на МЗм.“
2. В ал. 2 думите „10 дни“ се заменят с 
„5 работни дни“, а думите „министъра на 
земеделието, храните и горите“ се заменят с 
„министъра на земеделието“.
3. В ал. 3 думите „посевен и/или посадъчен 
материал и/или семена от картофи, произве-
дени по правилата за биологично производ-
ство“ се заменят с „биологичен РРМ и/или 
РРМ, произведен при преход към биологично 
производство“.
§ 36. В чл. 45 се правят следните изменения 
и допълнения:
1. В ал. 1 думите „Министерство на земе-
делието, храните и горите“ се заменят с „Ми-
нистерство на земеделието“, думите „чл. 92, 
параграф 6 от Регламент (ЕО) № 889/2008“ 
се заменят с „чл. 43, параграф 6 от Регламент 
(ЕС) 2018/848“, а думите „инспекциите и 
наложените мерки по чл. 48, ал. 6“ – с „ре-
зултатите от контрола“.
2. В ал. 2 накрая се добавя „на Европейския 
парламент и на Съвета от 27 април 2016 г. 
относно защитата на физическите лица във 
връзка с обработването на лични данни и от-
носно свободното движение на такива данни 
и за отмяна на Директива 95/46/EО (OB, L 
119, 4.5.2016 г.)“.
3. В ал. 3:
а) точка 1 се изменя така:
„1. всеки оператор, съответно подизпъл-
нител, в срок до десет дни от сключване на 
договор за контрол и сертификация съгласно 
чл. 34, параграф 6 от Регламент (ЕС) 2018/848, 
като прикачват в базата данни сканирано 
копие на договора и приложенията към него; 
въвеждат и следната информация за оператора: 
а) основни данни – име на физическо лице/
фирма на юридическо лице; ЕГН/ЛНЧ/ЕИК, 
код по БУЛСТАТ и УРН, ако е приложимо;
б) описание на дейността/ите;
в) информация за обектите с категорията 
продукти;“
б) в т. 3 думите „контролната дейност“ се 
заменят с „контрола, с видовете извършени 
проверки, лабораторни анализи от взети по 
време на проверките проби“, а думите „пос-
тановяването им“ се заменят с „извършване 
на проверката, получаване на лабораторния 
резултат и налагане на мярката“;
в) точка 4 се изменя така:
„4. всички случаи на несъответствия и/
или нарушения, които засягат биологичното 
състояние на продукта по смисъла на чл. 27, 
28 и 29 от Регламент (ЕС) 2018/848 и чл. 1 от 
Регламент за изпълнение (ЕС) 2021/279, в срок 
до три работни дни след установяването им; в 
тези случаи контролиращото лице уведомява 
в деня на установяването им или в следва-
щия ден по електронна поща компетентното 
звено и всички контролиращи лица – чрез 
меню „Съобщения“ в регистъра, получили 
разрешение по чл. 18, ал. 1 от ЗПООПЗПЕС;“
г) точки 5 – 8 се изменят така:
„5. рисковите категории на операторите, 
съответно подизпълнителите, в срок до седем 
работни дни от тяхното определяне;
6. информация за поземлени имоти в систе-
ма на контрол по Кадастрален номер или КВС 
там, където няма КК; местоположение; начало 
и край на преходния период за поземлените 
имоти в преход, като след приключване на 
прехода информацията не се заличава; ИСАК 
номер, ако е приложимо; статус и площ на 
поземления имот; информация за културите в 
срок до 7 работни дни от включване в система 
на контрол; при въвеждане/прехвърляне на 
обектите от предходна година информацията 
се въвежда/прехвърля до 31 март на текущата 
година; при въвеждане на голям обем инфор-
мация в срок до 3 работни дни преди изтичане 
на седемдневния срок с мотивирано искане 
на контролиращото лице до компетентното 
звено, отправено по електронна поща, срокът 
може да бъде удължен;
7. идентификация на животни, пчелни се-
мейства и аквакултурни съоръжения (в открити 
води, садкови системи, резервоари, рибовъдни 
басейни и/или клетки), както и начало и край 
на преходния период, в т.ч. местоположение 
и номер на животновъдния обект, съгласно 
регистрацията по чл. 137 от ЗВД, дата на вли-
зане на обекта в система на контрол, статус, 
както и дата на раждане на животното/дата 
на създаване на пчелното семейство и дата на 
включване под контрол в срок до 7 работни 
дни от включване в система на контрол чрез 
импортиране на информацията от Интегрира-
ната информационна система на Българската 
агенция по безопасност на храните (ВетИс); 
8. промяна в статуса на поземлени имоти/
животни/пчелни семейства/аквакултурни съ-
оръжения – биологични, или в преход в срок 
до 7 работни дни от настъпването є;“